paragraph_text: Erie, pleme američkih Indijanaca porodice Iroquoian, uže grupe Huron, nastanjeni u 17. stoljeću u području istočno i jugoistočno od jezera Erie na područjku današnjih država Ohio, Pennsylvania i New York. Njihova rana populacija iznosila je oko 14,000, a sastojali su se od nekoliko skupina ili plemena, od kojih je poznato tek nekoliko naziva. Erie su bili sjedilački farmeri Istočnih šuma ali s primjesom nekih crta kulture Jugoistočnih Indijanaca, kao što su otrovne strijele. Njihova naselja bila su ograđena palisadama, ponajprije zbog susjedstva s ratobornim i ekspanzivnim Irokezima čije su bande pljačkale i palile sela susjednih plemena. Erie su bili tradicionalni neprijatelji Irokeza, a nakon jedne nemilosrdne i destruktivne bitke 1656. godine, Erie su poraženi. Preživjeli pripadnici plemena su zarobljeni i adoptirani od konfederacije, a danas njihovi potomci žive pod imenom 'Seneca' u Oklahomi, plemena nastalom od preživjelih ostatak Erie, Attiwandaronk ili Neutral i Conestoga ili Susquehanna Indijanaca.